CELEX: 32021D0713
Language: sl
Date: 2021-04-29 00:00:00
Title: Izvedbeni sklep Komisije (EU) 2021/713 z dne 29. aprila 2021 o odlogu datuma izteka odobritve sulfuril fluorida za uporabo v biocidnih proizvodih vrst proizvodov 8 in 18 (Besedilo velja za EGP)

30.4.2021   
               
               
                  SL
               
               
                  Uradni list Evropske unije
               
               
                  L 147/21
               
            
         IZVEDBENI SKLEP KOMISIJE (EU) 2021/713
         z dne 29. aprila 2021
         o odlogu datuma izteka odobritve sulfuril fluorida za uporabo v biocidnih proizvodih vrst proizvodov 8 in 18
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 528/2012 Evropskega parlamenta in Sveta z dne 22. maja 2012 o dostopnosti na trgu in uporabi biocidnih proizvodov (1) ter zlasti člena 14(5) Uredbe,
         po posvetovanju s Stalnim odborom za biocidne proizvode,
         ob upoštevanju naslednjega:
         
                     (1)
                  
                  
                     Aktivna snov sulfuril fluorid je bila vključena v Prilogo I k Direktivi 98/8/ES Evropskega parlamenta in Sveta (2) za uporabo v biocidnih proizvodih vrst proizvodov 8 in 18 ter se zato v skladu s členom 86 Uredbe (EU) št. 528/2012 šteje za odobreno v skladu z navedeno uredbo ob upoštevanju specifikacij in pogojev iz Priloge I k navedeni direktivi.
                  
               
                     (2)
                  
                  
                     V skladu s členom 13(1) Uredbe (EU) št. 528/2012 je bila 28. junija 2017 vložena vloga za podaljšanje odobritve sulfuril fluorida za uporabo v biocidnih proizvodih vrst proizvodov 8 in 18.
                  
               
                     (3)
                  
                  
                     Ocenjevalni pristojni organ Švedske je 14. februarja 2018 v skladu s členom 14(1) Uredbe (EU) št. 528/2012 obvestil Komisijo o svoji odločitvi, da je potrebna popolna ocena vloge. V skladu s členom 8(1) navedene uredbe ocenjevalni pristojni organ v 365 dneh po validaciji vloge opravi popolno oceno vloge.
                  
               
                     (4)
                  
                  
                     Ker pristojni organ izvaja popolno oceno vloge, Evropska agencija za kemikalije (v nadaljnjem besedilu: Agencija) v skladu s členom 14(3) Uredbe (EU) št. 528/2012 v 270 dneh po prejemu priporočila od ocenjevalnega pristojnega organa pripravi mnenje o podaljšanju odobritve aktivne snovi in ga predloži Komisiji.
                  
               
                     (5)
                  
                  
                     V skladu z Izvedbenim sklepom Komisije (EU) 2018/1479 (3) se je datum izteka odobritve sulfuril fluorida za uporabo v biocidnih proizvodih vrste proizvodov 8 odložil do 30. junija 2021 in je enak datumu izteka odobritve sulfuril fluorida za uporabo v biocidnih proizvodih vrste proizvodov 18 iz Direktive Komisije 2009/84/ES (4), da se omogoči dovolj časa za preverjanje vloge. Vendar ocenjevalni pristojni organ še ni zaključil pregleda in Agenciji še ni predložil poročila o oceni ter zaključkov ocenjevanja.
                  
               
                     (6)
                  
                  
                     Ocenjevalni pristojni organ je 18. februarja 2020 v skladu s členom 8(2) Uredbe (EU) št. 528/2012 od vlagatelja zahteval, da predloži dodatne informacije za izvedbo ocene, za predložitev teh informacij pa je določil rok 31. marec 2022.
                  
               
                     (7)
                  
                  
                     Zato se bo odobritev sulfuril fluorida za uporabo v biocidnih proizvodih vrst proizvodov 8 in 18 verjetno iztekla pred sprejetjem odločitve o njenem podaljšanju. Zato je primerno datum izteka odobritve sulfuril fluorida za uporabo v biocidnih proizvodih vrst proizvodov 8 in 18 odložiti za obdobje, ki je potrebno, da se omogoči zaključek preverjanja vloge.
                  
               
                     (8)
                  
                  
                     Glede na obdobje, ki ga potrebujeta ocenjevalni pristojni organ za zaključek ocenjevanja ter Agencija za pripravo in predložitev mnenja, je primerno, da se datum izteka odobritve odloži do 31. decembra 2023.
                  
               
                     (9)
                  
                  
                     Z izjemo datuma izteka odobritve sulfuril fluorid ostaja odobren za uporabo v biocidnih proizvodih vrst proizvodov 8 in 18 v skladu s specifikacijami in pogoji iz Priloge I k Direktivi 98/8/ES –
                  
               SPREJELA NASLEDNJI SKLEP:
         
            Člen 1
            Datum izteka odobritve sulfuril fluorida za uporabo v biocidnih proizvodih vrst proizvodov 8 in 18 se odloži do 31. decembra 2023.
         
         
            Člen 2
            Ta sklep začne veljati dvajseti dan po objavi v Uradnem listu Evropske unije.
         
         
            V Bruslju, 29. aprila 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 167, 27.6.2012, str. 1.
         
            (2)  Direktiva 98/8/ES Evropskega parlamenta in Sveta z dne 16. februarja 1998 o dajanju biocidnih pripravkov v promet (UL L 123, 24.4.1998, str. 1).
         
            (3)  Izvedbeni sklep Komisije (EU) 2018/1479 z dne 3. oktobra 2018 o odložitvi datuma izteka odobritve sulfuril fluorida za uporabo v biocidnih proizvodih vrste proizvodov 8 (UL L 249, 4.10.2018, str. 16).
         
            (4)  Direktiva Komisije 2009/84/ES z dne 28. julija 2009 o spremembi Direktive 98/8/ES Evropskega parlamenta in Sveta za vključitev sulfuril fluorida kot aktivne snovi v Prilogo I k Direktivi (UL L 197, 29.7.2009, str. 67).